**ΠΑΝΕΠΙΣΤΗΜΙΟ ΠΕΙΡΑΙΩΣ UNIVERSITY OF PIRAEUS**

**ΤΜΗΜΑ DEPARTMENT**

**ΨΗΦΙΑΚΩΝ ΣΥΣΤΗΜΑΤΩΝ OF DIGITAL SYSTEMS**

02 Σεπτεμβρίου, 2025

**ΠΡΟΣΚΛΗΣΗ ΠΑΡΟΥΣΙΑΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ**

Την Παρασκευή 12 Σεπτεμβρίου και ώρα 10:00 π.μ. - 12:00 μ.μ. θα πραγματοποιηθεί η παρουσίαση, και αξιολόγηση της Διδακτορικής Διατριβής του κ. Ιωάννη Φραγκιαδάκη, Υποψηφίου Διδάκτορα της Σχολής Τεχνολογιών Πληροφορικής και Επικοινωνιών, του Τμήματος Ψηφιακών Συστημάτων του Πανεπιστήμιου Πειραιώς. Η Διδακτορική Διατριβή φέρει τον τίτλο «Μετρικές και μεθοδολογίες αξιολόγησης ιδιωτικότητας και ασφάλειας πληροφοριακών συστημάτων». Στόχος της εν λόγω διατριβής, αποτελεί η ανάπτυξη ενός ολοκληρωμένου πλαισίου αξιολόγησης της ιδιωτικότητας των ιστοτόπων, το οποίο συνδυάζει και ποσοτικοποιεί ένα σύνολο δεικτών που αφορούν τόσο τις πολιτικές προστασίας δεδομένων, όσο και τις τεχνικές παραμέτρους υλοποίησης. Επίσης, εξετάστηκε το επίπεδο προστασίας της ιδιωτικότητας σε συνδυασμό με την ασφάλεια, την εποπτεία και τη συμμόρφωση με τις νομικές απαιτήσεις για τα συστήματα των ηλεκτρονικών πληρωμών.

Η επίτευξη του συγκεκριμένου στόχου, αποσκοπεί στο να παρέχονται όλες οι αναγκαίες πληροφορίες σχετικά με το επίπεδο προστασίας της ιδιωτικότητας, ενώ τα αποτελέσματα της αξιολόγησης είναι ποσοτικοποιημένα και απολύτως συγκρίσιμα, δίνοντας στους χρήστες τη δυνατότητα να συγκρίνουν το συνολικό επίπεδο προστασίας προσωπικών δεδομένων και να επιλέγουν υπηρεσίες με κριτήριο την ιδιωτικότητα.

Η εν λόγω παρουσίαση θα πραγματοποιηθεί μέσω της πλατφόρμας e-presence. Όσοι επιθυμούν να παρακολουθήσουν την παρουσίαση μπορούν να το δηλώσουν στην ηλεκτρονική διεύθυνση kpoupou@unipi.gr μέχρι την Τρίτη 9 Σεπτεμβρίου και ώρα 12.00 μμ.